Je Gautiers, dit Forestiers, d’Arlay, fais savoir à touz ces qui verront ces presentes lattres que je suis hons liges de mains [et de boche, pour moy et] et pour les miens, à la noble dame Lore, fame çay en arriers le noble[baron] Jeham, conte de Bourgoigne et signour de Salins, et suis antrez en son homage, pour li et pour ses hoirs, et ay repris de luy en fié lige tout quanque je ay en heritaige et en conquisses faites et affaire, sauz fiez façant et sauz ce que je tien d’autrui en fié. En tesmoignaige de ceste chose, j’ay baillié à ladite dame ces lettres, seelées des seaux es religious et honoraubles hommes Pierre, priour de Lons, et Willerme, dien de cest mesme leu... Ce fut fait le juedi après la purification Nostre Dame, l’an Nostre Signour qui corroit par mil CC LX et onze.